strabo.geographica 16.4.25
τὴν μὲν οὖν ἀρωματοφόρον διαιροῦσιν εἰς τέτταρας μερίδας , ὥσπερ εἰρήκαμεν · τῶν ἀρωμάτων δὲ λίβανον μὲν καὶ σμύρναν ἐκ δένδρων γίνεσθαί φασι , κασίαν δὲ καὶ ἐκ θάμνων · τινὲς δὲ τὴν πλείω ἐξ Ἰνδῶν εἶναι , τοῦ δὲ λιβάνου βέλτιστον τὸν πρὸς τῇ Περσίδι . κατʼ ἄλλην δὲ διαίρεσιν σύμπασαν τὴν εὐδαίμονα πενταχῆ σχίζουσιν εἰς βασιλείας , ὧν ἡ μὲν τοὺς μαχίμους ἔχει καὶ προαγωνιστὰς ἁπάντων , ἡ δὲ τοὺς γεωργοὺς παρʼ ὧν ὁ σῖτος εἰς τοὺς ἄλλους εἰσάγεται , ἡ δὲ τοὺς βαναυσοτεχνοῦντας , καὶ ἡ μὲν σμυρνοφόρος , ἡ δὲ λιβανωτοφόρος · αἱ δʼ αὐταὶ καὶ τὴν κασίαν καὶ τὸ κιννάμωμον καὶ τὴν νάρδον φέρουσι · παρʼ ἀλλήλων δʼ οὐ μεταφοιτᾷ τὰ ἐπιτηδεύματα , ἀλλʼ ἐν τοῖς πατρίοις διαμένουσιν ἕκαστοι . οἶνος δʼ ἐκ φοινίκων ὁ πλείων . ἀδελφοὶ τιμιώτεροι τῶν τέκνων · κατὰ πρεσβυγένειαν καὶ βασιλεύουσιν οἱ ἐκ τοῦ γένους καὶ ἄλλας ἀρχὰς ἄρχουσι · κοινὴ κτῆσις ἅπασι τοῖς συγγενέσι , κύριος δὲ ὁ πρεσβύτατος · μία δὲ καὶ γυνὴ πᾶσιν , ὁ δὲ φθάσας εἰσιὼν μίγνυται προθεὶς τῆς θύρας τὴν ῥάβδον · ἑκάστῳ γὰρ δεῖν ῥαβδοφορεῖν ἔθος · νυκτερεύει δὲ παρὰ τῷ πρεσβυτάτῳ · διὸ καὶ πάντες ἀδελφοὶ πάντων εἰσί · μίγνυνται δὲ καὶ μητράσι · μοιχῷ δὲ ζημία θάνατος · μοιχὸς δʼ ἐστὶν ὁ ἐξ ἄλλου γένους . θυγάτηρ δὲ τῶν βασιλέων τινὸς θαυμαστὴ τὸ κάλλος , ἔχουσα ἀδελφοὺς πεντεκαίδεκα ἐρῶντας αὐτῆς πάντας , καὶ διὰ τοῦτʼ ἀδιαλείπτως ἄλλον ἐπʼ ἄλλῳ παριόντα ὡς αὐτήν , κάμνουσα ἤδη παραδέδοται νοήματι χρήσασθαι τοιούτῳ · ποιησαμένη ῥάβδους ὁμοίας ταῖς ἐκείνων , ὅτʼ ἐξίοι παρʼ αὐτῆς τις , ἀεί τινα προὐτίθει τῆς θύρας τὴν ὁμοίαν ἐκείνῃ , καὶ μικρὸν ὕστερον ἄλλην , εἶτʼ ἄλλην , στοχαζομένη ὅπως μὴ ἐκείνῃ τὴν παραπλησίαν ἔχοι ὁ μέλλων προσιέναι · καὶ δὴ πάντων ποτὲ κατʼ ἀγορὰν ὄντων , ἕνα προσιόντα τῇ θύρᾳ καὶ ἰδόντα τὴν ῥάβδον , ἐκ μὲν ταύτης εἰκάσαι διότι παρʼ αὐτήν τις εἴη · ἐκ δὲ τοῦ τοὺς ἀδελφοὺς πάντας ἐν τῇ ἀγορᾷ καταλιπεῖν ὑπονοῆσαι μοιχόν · δραμόντα δὲ πρὸς τὸν πατέρα καὶ ἐπαγαγόντα ἐκεῖνον ἐλεγχθῆναι καταψευσάμενον τῆς ἀδελφῆς .
Lemmas: ὁ μέν οὖν ἀρωματοφόρος διαιρέω εἰς τέσσαρες μερίς , ὥσπερ λέγω · ὁ ἄρωμα δέ λίβανος μέν καί σμύρνη ἐκ δένδρον γίγνομαι φημί , κασία δέ καί ἐκ θάμνος · τις δέ ὁ πολύς ἐκ Ἰνδός εἰμί , ὁ δέ λίβανος ἀγαθός ὁ πρός ὁ Περσίς . κατά ἄλλος δέ διαίρεσις σύμπας ὁ εὐδαίμων πενταχῆ σχίζω εἰς βασιλεία , ὅς ὁ μέν ὁ μάχιμος ἔχω καί προαγωνιστής ἅπας , ὁ δέ ὁ γεωργός παρά ὅς ὁ σῖτος εἰς ὁ ἄλλος εἰσάγω , ὁ δέ ὁ βαναυσοτεχνέω , καί ὁ μέν σμυρνοφόρος , ὁ δέ λιβανωτοφόρος · ὁ δέ αὐτός καί ὁ κασία καί ὁ κιννάμωμον καί ὁ νάρδον φέρω · παρά ἀλλήλων δέ οὐ μεταφοιτάω ὁ ἐπιτήδευμα , ἀλλά ἐν ὁ πάτριος διαμένω ἕκαστος . οἶνος δέ ἐκ φοῖνιξ ὁ πολύς . ἀδελφός τίμιος ὁ τέκνον · κατά πρεσβυγένεια καί βασιλεύω ὁ ἐκ ὁ γένος καί ἄλλος ἀρχή ἄρχω · κοινός κτῆσις ἅπας ὁ συγγενής , κύριος δέ ὁ πρέσβυς · εἷς δέ καί γυνή πᾶς , ὁ δέ φθάνω εἰσέρχομαι μείγνυμι προτίθημι ὁ θύρα ὁ ῥάβδος · ἕκαστος γάρ δέω ῥαβδοφορέω ἔθος · νυκτερεύω δέ παρά ὁ πρέσβυς · διό καί πᾶς ἀδελφός πᾶς εἰμί · μείγνυμι δέ καί μήτηρ · μοιχός δέ ζημία θάνατος · μοιχός δέ εἰμί ὁ ἐκ ἄλλος γένος . θυγάτηρ δέ ὁ βασιλεύς τις θαυμαστός ὁ κάλλος , ἔχω ἀδελφός πεντεκαίδεκα ἐράω αὐτός πᾶς , καί διά οὗτος ἀδιάλειπτος ἄλλος ἐπί ἄλλος παρέρχομαι ὡς αὐτός , κάμνω ἤδη παραδίδωμι νόημα χράω τοιοῦτος · ποιέω ῥάβδος ὅμοιος ὁ ἐκεῖνος , ὅτε ἐξέρχομαι παρά αὐτός τις , ἀεί τις προτίθημι ὁ θύρα ὁ ὅμοιος ἐκεῖνος , καί μικρός ὕστερον ἄλλος , εἶτα ἄλλος , στοχάζομαι ὅπως μή ἐκεῖνος ὁ παραπλήσιος ἔχω ὁ μέλλω προσέρχομαι · καί δή πᾶς ποτέ κατά ἀγορά εἰμί , εἷς προσέρχομαι ὁ θύρα καί ὁράω ὁ ῥάβδος , ἐκ μέν οὗτος εἰκάζω διότι παρά αὐτός τις εἰμί · ἐκ δέ ὁ ὁ ἀδελφός πᾶς ἐν ὁ ἀγορά καταλείπω ὑπονοέω μοιχός · τρέχω δέ πρός ὁ πατήρ καί ἐπάγω ἐκεῖνος ἐλέγχω καταψεύδομαι ὁ ἀδελφή .